Source: http://www.vyvlastnenie.sk/clanok/a/pezincania-ticho-protestovali-pred-ustavnym-sudom/
Timestamp: 2013-05-21 20:17:40+00:00

Document:
Pezinčania ticho protestovali pred ústavným súdom
Košice - Už 166 dní vozia na skládku neďaleko centra Pezinka odpad z okolia, aj keď Najvyšší súd SR v máji minulého roku rozhodol, že smetisko bolo vybudované v rozpore so zákonom. Správcovi to umožnil Ústavný súd SR. Vlani v októbri vyhovel jeho sťažnosti a vykonateľnosť rozhodnutia najvyššieho súdu odložil. Pezinčania dnes prišli pred sídlo ústavného súdu v Košiciach pripomenúť svoje práva.
„Ústavný súd sa už tretí mesiac odmieta vyjadriť k našej žiadosti o vstup do konania ako vedľajšieho účastníka, aby sme mohli obhajovať naše práva," povedal z improvizovanej tribúny Jaroslav Pavlovič z občianskej iniciatívy Skládka nepatrí do mesta.
Vyše šesťdesiat obyvateľov mesta, ktoré osem rokov bojuje proti výstavbe skládky neďaleko centra mesta, pricestovalo do Košíc autobusom. Poslanec mestského zastupiteľstva Marián Šipoš spolu s ďalšími dvomi občanmi meral cestu z Pezinka na bicykli. Dohromady prešli okolo 400 kilometrov:
„Dobre sa nám šlo, až na tých šesťdesiat kilometrov v daždi za Zvolenom. Nie sme z cukru, neroztopíme sa. Dážď nás nemôže odradiť aby sme bojovali proti skrivodlivosti na Slovensku."
Pezinčanov prišli podporiť desiatky zástupcov mimovládnych organizácií, medzi nimi aj členovia a sympatizanti iniciatívy Trebišov nahlas.
„Vieme veľmi dobre, čo sme prežívali my v Trebišove, keď sme sa postavili proti výstavbe tepelnej elektrárne v meste. Tieto priemyselné aktivity nepatria mesta! Pezinčanov treba podporiť," - zdôraznila Mária Maciková z tokajskej oblasti.
Trebišov, elektráreň Pezinok, skládka
Pezinčania idú na bicykloch protestovať pred Ústavný súd Pezinčania chcú protestovať proti skládke štafetou Smer sa zbavil šéfa pezinskej skládky Man vyzýva primátora Pezinka, aby odtajnil pravý územný plán Bratislavská župa: Minister musí vo veci skládky konať Dokedy bude Smer vodiť Pezinčanov za nos? Pezinčania chcú byť pri konaní o skládke na Ústavnom súde Súd svoje rozhodnutie pred Pezinčanmi tají Hanba padá na Ústavný súd Pezinskú skládku bude preverovať rezort výstavby Proti pezinskej skládke protestovalo 1500 ľudí Komentujte na Facebooku

References: súd 
 súd 
 súd 
 súd 
 Súd 
 súd